**Balatonberény Község**

**Településfejlesztési Stratégiai Programja**

**2020 - 2024**



Készítették:

Barjákné Martin Judit, Gazda János, Gere Péter, Härtel Sebastian, Horváth László, Horváth Péter, Király Szabolcs, Kovácsné Végh Diána, Varga Zsolt János, dr. Várszegi József

**Balatonberény**

**2020. szeptember 18.**

# Küldetés

Balatonberény a „Balaton zöld sarka”,

* a kiemelkedő természeti értékek/ adottságok,
* a csend és rendezettség, vendégszeretet, valamint
* a benne élők közösségteremtő szándéka jellemzik.

A jövőt tekintve az vezérel minket, hogy

* a helyi polgárok különböző társadalmi csoportjai képviselhető igényei szerint, ill. a nyaralók, turisták elvárásainak jobb kielégítése érdekében
* infrastrukturális és idegenforgalmi fejlesztéseket hajtsunk végre,
* a különböző jellegű helyi szolgáltatásokat egyre inkább komfortosabbá, és magasabb színvonalúvá tegyük olyan módon, hogy
* a minőségre törekvő, az értékeket megőrző, de a változó körülményekhez igazodó,
* megújulni képes közös gondolkodás és cselekvés,
* a civil társadalommal történő együttműködés,
* a nyílt többirányú kommunikáció legyen ránk jellemző,
* az anyagi lehetőségeinket figyelembe vevő, felelős gazdálkodás mellett.

# SWOT-analízis

|  |  |
| --- | --- |
| ***Erősségek***  (E jellemzőknél erős átfedések találhatók a falu megkülönböztető jeleivel)   * Földrajzi elhelyezkedés, jó megközelíthetőség (M7-es autópálya, M76-os autóút, 30-as sz. vasúti fővonal, sármelléki nemzetközi repülőtér közelsége) * Természeti környezet, kiváló vízminőség * A községi strand igényessége * Csendes, nyugodt, rendezett falu * Civil szervezetek nagy száma, és működése (ebben a külföldiek klubjai is, egyesületi élet) * Óvoda * Erdei Iskola mint infrastrukturális lehetőség * Kikötő * Kitűnő fürdőzési és sportolási lehetőségek * A település változatos természeti és kulturális vonzerői * Közelben működő gyógy- és termálfürdők (Hévíz, Zalakaros, Kehidakustány) * A környék gazdag természeti és kulturális kínálata (Kis-Balaton, Keszthely stb.) * Az ökoturizmus kiváló lehetőségei * A lakosság vendégszeretete * A szőlő- és bortermelés hagyománya * A Balaton körüli kerékpárút, és annak helyi vadregényes jellege * A Naturista Strand és Kemping megléte, monopolhelyzete a Balaton-parton | ***Gyengeségek***   * Idősödő népesség, * Munkalehetőségek hiánya * Iskola hiánya * Az önkormányzat és a lakosság közötti kommunikációs eszközök hiányosságai, hatékonysága, * Néhány civil szervezet működése, aktivitása elmarad az elvárhatótól * A helyi sportélet problémái * Igazi faluközpont, közösségi tér hiánya * Autóbusz közlekedés és a vasúti közlekedés menetrendjének kedvezőtlen változásai * Értékesíthető ingatlanvagyon * Tőkehiány * A községi strand vendéglátóegységei színvonala * A partszakaszon a nádasok terjeszkedése(?) * Korlátozott kikötői kapacitás * Elhanyagolt telkek, ingatlanok (62 db) * Parkolók hiánya * Turisztikai szakértelem, nyelvtudás hiánya * Spontán fejlődés * Minőségi szálláshelyek, szálloda hiánya * A tó vizének sérülékenysége * Jellegtelen vízparti turizmus, csökkenő, a partra és a főszezonra koncentrálódó forgalom, * Az alacsony fizetőképességű kereslet túlsúlya * Az örökölt középszerű kínálat a szolgáltatásokban és azok változékony színvonala * Komplex és sajátos turisztikai termékek hiánya * Nehézkes megközelíthetőség (a Balatonberénybe vezető utak rossz minősége) * A településmarketing hiányosságai * A fiatalok elhagyják a települést * Természeti értékeink (pl. szőlőhegy) kihasználatlansága |
| ***Esélyek (Lehetőségek)***   * A belföldi turizmus erősödése (pihenő, sport, kulturális, fesztivál, sport, környezet felfedezése, egészségturizmus) * A természetvédelem, az érintetlen természet, a „zöld” gondolat erősödése * Pályázati források * A Balaton környéki ingatlanfejlesztések * Szőlészet, borászat felfutása * A belföldi turizmus további élénkülése * Új turizmusformák erősödése (pl. aktív turizmus, ökoturizmus) * Naturista marketing erősítése, a kemping további korszerűsítése * Gasztronómiai előrelépés * A professzionalizmus és az igényesség fokozódása, növekvő szaktudás * Új piacok megjelenése * Községi strand fejlesztése támogatása * Új turisztikai attrakciók megvalósulása | ***Veszélyek***   * Szálláshely regisztráció, a magánszálláshely-értékesítés adminisztrációjának nehezedése * A klímaváltozás helyi hatásai, a szélsőséges időjárási helyzetek gyakoribbá válása * A közigazgatás jövőbeni változtatásai, esetleges további centralizáció * A Balaton vízminőség esetleg kedvezőtlen változása, * A nádas területek növekedése(?).Ez egyszerre érték, ugyanakkor a vízpart igénybevételének lehetőségét csökkenti. * Illegális szemétlerakás * Romló vízminőség és/vagy csökkenő   vízmennyiség   * Az infrastrukturális fejlesztések lelassulnak vagy elmaradnak (út, közmű) * Tartós recesszió a főbb küldő piacokon * A belföldi fizetőképes kereslet nem, vagy csak lassan nő * A külső források és a befektetők elmaradnak * Állami dotáció visszaesése |

# Célok és a célok eléréshez vezető módszerek (stratégiák)

1. **cél**

**Emberléptékű, környezetközpontú, komfortos falu kialakítása;**

**Balatonberény állandó lakosai, nyaralótulajdonosok, turisták, (mint elsődleges ügyfelek) jó közérzetének, elégedettségének elérése.**

1. **cél**

**A gazdálkodás stabilitása, a forrásbevonás és működés hatékonyságának növelése.**

# Stratégiák (módszerek)

***Az 1. cél eléréséhez vezető stratégiák, módszerek***

* 1. ***A helyi infrastruktúra, a helyi köz-szolgáltatások bővítése, minőségének javítása***
* A belterületi utak, járdák és belvíz elvezető rendszer állapotának fejlesztése
* Közvilágítással ellátott területek bővítése
* Parkolási helyzet javítása
* Az internet és mobil szolgáltatás hozzáférhetőségének és minőségének javítása
* Postai szolgáltatás helyzetének javítása
* A falu és természeti környezete hulladékmentesítése, tisztántartása, további tematikus hulladékgyűjtő akciók szervezése. A külterület tisztántartása, szemétmentesítése
* PET- és nejlonmentes település kialakítása
  1. ***A helyi szociális szolgáltatások fejlesztése***
* Egészségügyi szolgáltatás körülményeinek és tartalmi elemeinek fejlesztése. (Infrastruktúra, prevenciós programok, házi jelzőrendszer)
* Bölcsődei szolgáltatás létrehozása
* Házi jelzőrendszer fejlesztése, bővítése, idegen nyelvű elérhetőségének megoldása
* Étkeztetés-közétkeztetés szervezése, támogatása
* Idősek napközi otthona szolgáltatás fejlesztése
* Bentlakásos, folyamatos ellátást biztosító idősek otthona kialakítása
* Az idősebb korosztályba tartozók egészségügyi ellátásának javítása és mindennapi teendőik (bevásárlás, ügyintézés) segítése, továbbá egyébaz e korosztályba tartozók részére kínált szervezett szolgáltatások kialakítása, működtetése
* Szorosabb együttműködés a Nyugdíjas Egyesülettel, annak további támogatása,időskorúak részére kínált programkínálat bővítése
* A keresztény hívőközöséggel, egyházzal történő szorosabb együttműködés, támogatás, templomközpontú rendezvények szervezése
  1. ***Ifjúságnevelés, képzés, pályaindítás, munkahelyteremtés***
* Óvodás korcsoportnak rendszeres és alkalmi sport, kulturális és szabadidő tevékenységek, szakkörök
* Általános iskolai korosztály megszólítása, esetleg helyben működő általános, vagy speciális iskola létrehozása
* Középiskolás korosztálynak közösségi tér kialakítása, szakkörök szervezése, klubélet erősítése
* Tartós munkahelyteremtés-támogatási projektek (startup programok)
* Fiatal vállalkozók számára "inkubátor" program
* Szakmai képzésben résztvevő fiatalok szervezett kapcsolatának kialakítása helyi vállalkozókkal, a képzés és későbbi foglalkoztatás tekintetében
* Helyi hiányszakmák meghatározása, helyi szakképzési ösztöndíjrendszer kialakítása
  1. ***A faluban, a faluért tenni akarók és a falu érdekeivel azonosulók közösségének fejlesztése***
* A falu, az önkormányzat és a vállalkozói szektor együttműködésének kölcsönös előnyökön és támogatáson alapuló továbbfejlesztése, hatékonyabbátétele
* A falu lakóit megmozgató közösségi rendezvények szervezése
* A faluhoz tartozást, kötődést megjelenítő és erősítő szimbolikus és támogató önkormányzati projektek
* A falu közösségi életét és fejlődését tevékenységével támogató önkéntes, civil szerveződések, egyesületek, klubok, alapítványok támogatása, a velük való együttműködés erősítése.
* Vállalkozók elismerésére díjak alapítása
* A község rendszeresített információs csatornáinak (újság, szórólap, honlap) idegen nyelvű elemeinek megteremtése, bővítése
  1. ***A falu és állandó lakosai, valamint az üdülők, turisták közötti kommunikáció folyamatossá és hatékonyabbá tétele***
* Egységes arculat kialakítása a kommunikációs felületeken (csatornák, felelősségek, Balatonberény név-, címer- és logóhasználat)
* Az előzőek fényében a saját honlap fejlesztése, akadálymentessé tétele, alapvető információk idegen nyelvű elérhetőségének biztosítása, mobil alkalmazás, honlap adatbiztonsági fejlesztése
* Facebook aktivitás rendszerének áttekintése, önkormányzati aktivitás rendszerelvű kialakítása
* Direkt marketing tájékoztató levél alkalmazási lehetőségének vizsgálata, kialakítása
* Balatonberény.hu Youtube-csatorna üzemeltetése
* Digitális és a nyomtatott újság – és egyéb hagyományos hirdetőfelületek fejlesztése, kialakítása (strand, önkormányzat)
  1. ***A „Balaton Zöld Sarka” szlogen tartalmi további építése a falu életében, a környezettudatosság, a természeti és épített örökségünk megbecsülése és védelme***
* Környezetvédelem/természetvédelem területén:
* Középületek (önkormányzati épületek energetikai korszerűsítése – passzív épületek létrehozása)
* Strand környezettudatos továbbfejlesztése
* „zöld óvoda”
* Megújuló energiaforrások kiaknázása
* Öko-, illetve bioszemlélet fokozódó megjelenítése a termékek, szolgáltatások, épített környezet területén
* Kulturális örökségünk ápolása
* Épített örökségünk (gótikus templom, múltház, régi villák, nádfedeles pincék stb.), településkép védelme, tudatos, környezettudatosságra építő településkép és településimázs kialakítása)
* Szőlészeti, borászati hagyományok őrzése, bemutatása (szőlőhegy)
* Sport/aktív turizmus fejlesztése
* Túraútvonalak, tanösvények kialakítása
* Őshonos, klímaváltozás következményeire kevésbé érzékeny fafajok és sövényfélék ültetése, zöld felület és a fásítás növelése, virágosítás
  1. ***A község turisztikai vonzereje növelése***
* Községi strand továbbfejlesztése, ötcsillagos minősítés megtartása
* Naturista strand és kemping fejlesztése
* A községi strandon kívüli, fürdési lehetőségtől nem tiltott partszakasz szolgáltatásainak fejlesztése.
* A strand vendéglátó egységei szemlélete és gyakorlata fejlesztésének elősegítése
* Múltház fejlesztése
* Erdei iskola fejlesztése
* Honvédségi üdülő turisztikai célú hasznosítása
* Szőlőhegyi túraútvonal továbbfejlesztése, kilátó megépítése
* Csicsergő értékmegőrzése mellett, azt nem károsító ökoturisztikaióvatos fejlesztése (Madárles – fotópont kialakítása)
* Parti sétány folytatása a sportpálya keleti oldala mentén (sportolási lehetőséget is teremt: pl. futás, illetve kulturális tér kialakításának lehetősége)
* Rendezvényhelyszín kialakítása (színpad, színpadfedés, nézőtér, öltözők)
* „Dörc” turisztikai „hasznosítása”
* Gótikus templom külső felújítása
* Kerékpáros infrastruktúra fejlesztése (pihenőhely, e-bike töltő, kialakítása, Balatonberény-Balatonszentgyörgy-Vörs kerékpárút megépítése)
* Horgászturizmus feltételeinek javítása, önkormányzati csónakkikötő bővítése csónakok, kishajók számára
* Szálláshelyfejlesztések támogatása (anyagi és/vagy információs támogatás)
* Gasztronómiai jellegű attrakciók, szolgáltatási színvonalat jelentő törekvések támogatása
* Sportolási lehetőségek továbbfejlesztése (strand sportpályák, kondipark, sportpálya térsége, stb.)
* Berény-kártya rendszerének kidolgozása
* Kulturális és sportrendezvények szervezése (őszi, téli, tavaszi rendezvények is!)
* A község saját marketing aktivitásának növelése

***A 2. cél eléréséhez vezető stratégiák, módszerek***

* 1. ***A gazdálkodás stabilitásának fenntartása, Infrastrukturális és egyéb (szolgáltatások) fejlesztésére bevételi források növelése***
* Havi, (1/4 éves) jelentések elemzése, és azok eltérésének vizsgálata a költségvetési tervhez viszonyítva.
* Tekintettel a források időszakos megjelenésére időtávos tervezés – és annak teljesülése viszonyítása a tervhez.
* A beruházások költséghatékonyságának vizsgálata, - fajlagos költségek számítása, és azok összevetése hasonló másutt lezajlott, vagy zajló beruházásokkal (benchmark)
* Ajánlatok versenyeztetése, a tervezett szerződések az ajánlati felhívásnak legyen része (kötbér, minőségi garanciák, fizetési feltételek stb.)
* A már létező megkötött szolgáltatási szerződések vizsgálata
* Önkormányzati tulajdonú non-profit KFT tevékenységének megújítása, a KFTfor-profit jellegű tevékenységeinek lehetséges erősítésének vizsgálata és kialakítása
* Értékesíthető ingatlanterületek felmérése, HÉSZ módosítás, telkek kialakítása, értékesítése
* Helyi adórendszer átalakítási lehetőségének vizsgálata, finomítása, esetleges alternatív változatok kimunkálása
* A jelenlegi épület, illetve telekadó fizetésére kötelezettek valós ingatlanhelyzetének vizsgálata, ellenőrzése
* Önkormányzati lakások bérleti díjának felülvizsgálata
* Turisztikai szezon kibővítése
* Fürdési lehetőségtől nem tiltott területen szolgáltató egység(ek) kialakítása, (bérbeadása)
* Bevétellel járó reklámlehetőségek vizsgálata
* Hazai és EU pályázati források tudatos, rendszerszerű kutatása, és pályázatok kimunkálása
* A község számára civil és vállalkozói források bevonására alapítvány (pl. Balatonberény Fejlesztéséért Alapítvány) létrehozása
* Vállalkozások megtelepítésének támogatása
* Rendszeres és üzemszerű kapcsolattartás a helyi vállalkozókkal
* Önkormányzati tulajdonú for-profit saját (vendéglátó, és egyéb) vállalkozás kimunkálása, indítása
* Pályázati tanácsadás a helyi vállalkozói szektor segítése érdekében, saját pályázati kiírások kidolgozása és meghirdetése
* Egyéb források lehetőségének vizsgálata (parkolódíj, strand üzemeltetés bérbeadása, elektromos töltőállomás üzemeltetés, stb.)