**Beszámoló a két ülés közötti munkálatokról**

**Tisztelt Képviselő-testület!**

Az október 29-i Képviselő-testületi ülésen a Kft. nyári szezonban végzett munkájának beszámolójában részletesen ismertetni fogom a szezon eredményeit.

A két testületi ülés közötti időszakban (ami lényegében a szezon nagyrésze) a kiemelt jelentőségű turisztikai szezon miatt a megfelelő településkép fenntartása, a strand, ifjúsági tábor stabil működtetése volt a feladatunk. A legtöbb munkát a korábbi éveknek megfelelően a strand üzemeltetése és a zöldterület kezelés adta. Rendkívüli esemény nem történt, a munkálatok a korábbi évek gyakorlatának megfelelően zajlottak. Mivel a létszámunk az utóbbi 2 évben a korábbi évektől eltérően kevesebb, ezért sajnos vannak olyan feladatok, amelyekre több ütemben kerül sor. Ilyen többek között a zártkerti utakra behajló ágak levágása, továbbá a zártkerti utak karbantartása.

A nyár második felében 50 m2 nagyságban kátyúzást végeztettünk egy vállalkozóval. A klasszikus kátyúk száma, mint azt tavaly is írtam a beszámolómban kevés. Leginkább útrepedések, süllyedéses úthibák vannak. A foltozás nem sokat segít, mert a folt mellett hamarosan újabb úthiba keletkezik. Leginkább komplett szakaszokat, kereszteződéseket, csomópontokat kellene javítani a minimális számú klasszikus kátyú mellett, azonban ennek költsége magasabb, mivel lényegében komplett aszfaltozásokról lenne szó. A Mise út is nagyon rossz állapotban van, melyen az évi 4-5 m2-es kátyúzás nem sokat változtat. Nagyon sok utcában a nagy esőzések során az esővíz nem az árokba folyik, hanem az úton. Tavasszal felmértük hol vannak a kritikus útszakaszok melyeket a probléma érint és ősszel szeretnénk javítani ezeken a szakaszokon.

Jelenleg a Magyar Tenger Vízisport Egyesülettel 1 érvényben lévő szerződésünk van. Ez a kikötő területén lévő szemetesek hulladékának az elszállítására, ártalmatlanítására szól. Ennek díja 150.000 Ft/év. A megállapodás határozatlan időre szól.

E mellett volt egy egyedi terület karbantartási szerződés, ami a fűnyírást jelentette, nyesedék szállítást, viharkáros fák elhárítását és maximum 2 alkalommal vízi szemét elszállítást. A szerződés már nincsen érvényben. Úgy volt, hogy mivel idén sem kapott az Egyesület támogatást, 2020-ban is a Kft. intézi a fűnyírást. Hosszú távon ez nagyon nagy ráfizetés a Kft.-nek, Önkormányzatnak. A Kft. is vállalkozó útján végzi a terület fűnyírását, továbbá a zöldhulladék elhelyezését sem tudjuk biztosítani.

Maga a korábbi önkormányzati szerződés úgy szólt az egyesülettel, hogy a parti sávot, gyalogos sétányt, gépkocsi lejárót, fedett pihenőt kapja meg az egyesület melyért az önkormányzat bérleti díjat nem kér, cserébe a kikötő mögötti közterületen vállalja ellenértékként az egyesület, hogy azt rendszeresen karbantartja, gondozza.:

* fűnyírás
* cserjéket, fákat, rendezi
* árok tisztítás, kavicsos út karbantartása
* szemét összegyűjtés, elszállítás a kikötő és a csicsergő területén

A terület több, mint 1 ha. Amennyiben ha pl. 1,3 ha-t számolunk, akkor 1 fűnyírás kb. 65.000,-Ft. A vállalkozó idén 6 alkalommal kaszálta (kb. 390.000,-Ft), illetve a Kft. a szeptemberi nyírással 2 alkalommal. Több mint 500.000,-Ft csak a fűnyírás. Nyáron pár napot rááldoztunk arra, hogy fákat felnyírjuk, mivel nagyon sok volt a lelógó ág és nehezen lehetett sok helyen füvet nyírni.

Ezekhez a munkálatokhoz ment még a vízi szemét elszállítása 2 alkalommal (idén nem vittünk), továbbá nagyobb szelek után az ágak összeszedése (idén is csináltuk természetesen), ősszel pedig a levelek gereblyézése, hogy tavasszal normálisan lehessen füvet nyírni és fű is megfelelő állapotú legyen. Pontos összeget ezekre a feladatokra nem lehet számolni, mert sok minden függ a külső körülményektől, időjárástól (csapadék, viharok, szél...). A fűnyírás gyakorisága is időjárásfüggő, de évi 9-10 alkalommal lehet számolni. Amennyiben becsülni kellene egy összeget, ami a zöldterületkezelés éves díját jelenti vállalkozói szemlélettel kalkulálva (mivel mi ebben az esetben azok lennénk) 1.000.000,-Ft-ot mondanék.

**Határozati javaslat:**

Balatonberény Község Önkormányzat Képviselő-testülete a Balatonberényi Nonprofit Kft.-nek a két képviselő-testületi ülés között végzett munkájáról adott beszámolóját elfogadja.

Határidő: ügyvezető értesítésére 3 nap

Felelős: Horváth László polgármester

Balatonberény, 2020.09.14. Véghelyi Róbert

ügyvezető