**Tisztelt Képviselő-testület!**

A Bursa Hungarica Felsőoktatási Önkormányzati Ösztöndíjpályázat elbírálásának szabályairól szóló 13/2008. (VIII.27.) önkormányzati rendelet megalkotása és hatályba lépése óta több mint egy évtized, az utolsó – 2013. évi - módosítása óta közel hét év telt el.

Az eltelt időszakban bekövetkezett változások – mint pl. a helyi önkormányzatokról szóló törvény változása, a Bursa Hungarica Elektronikus Pályázatkezelési és Együttműködési Rendszer bevezetése, az önkormányzat hivatali szervezetének átalakulása, a lakosság jövedelmi viszonyainak változása, a felsőoktatási hallgatók utazási-és lakhatási-költségeinek megnövekedése – okán szükségessé vált a rendelet felülvizsgálata és rendelkezéseinek jelentős mértékű módosítása.

A fentiek miatt – az alaprendelet módosítása helyett – a Bursa Hungarica Felsőoktatási Önkormányzati Ösztöndíjpályázat elbírálásának szabályairól szóló új rendelet megalkotását javaslom.

**RÉSZLETES INDOKOLÁS**

**Balatonberény Községi Önkormányzat Képviselő-testületének**

**a Bursa Hungarica Felsőoktatási Önkormányzati Ösztöndíjpályázat elbírálásának szabályairól szóló /20….(IX……..) önkormányzati rendelethez**

**1. §-hoz**

Az 1. § a rendelet területi és személyi hatályára vonatkozó rendelkezést tartalmazza.

**2. §-hoz**

A 2. § a Bursa Hungarica Felsőoktatási Önkormányzati Ösztöndíjpályázathoz való csatlakozással kapcsolatos rendelkezéseket tartalmazza.

**3. §-hoz**

A 3. § a pályázatok kiírásának, közzétételének, benyújtásának részletszabályait tartalmazza.

**4. §-hoz**

A 4. § (1)-(2) bekezdése a benyújtott pályázatok elbírálásának rendjére és a jövedelmi viszonyok vizsgálatának szempontjaira vonatkozó rendelkezéseket tartalmazza.

A 4. § (3) bekezdése az ösztöndíjra való jogosultság jövedelmi határát megállapító rendelkezést tartalmazza.

A jövedelemhatárt a lakossági jövedelmek utóbbi években történt növekedésére figyelemmel az eddigi (71.250 Ft) jövedelemhatár helyett az öregségi nyugdíj mindenkori legkisebb összegének négyszeresében – 114.000 Ft/fő/hó összegben javasoljuk meghatározni.

A 4. § (4) bekezdése a kivételes méltányosság alkalmazására vonatkozó rendelkezést tartalmazza.

**5. §-hoz**

Az 5. § (1) bekezdése az ösztöndíj mértékére vonatkozó rendelkezést tartalmazza.

Az 5. § (1) bekezdése szerint megállapítható ösztöndíj havi összegét 3000 Ft-tól 6000 Ft-ig terjedő összegben javasoljuk meghatározni az eddigi 1000-5000 Ft helyett.

Az ösztöndíj összegének emelését indokolttá teszi a kollégiumi térítési díjak, az albérleti díjak, az utazási- és megélhetési költségek jelentős mértékű emelkedése.

További indok az emelés mellett az is, hogy lecsökkent a településen az ösztöndíjban részesülő hallgatók száma. Bursa Hungarica ösztöndíjat az idei évben összesen 5 fő részére folyósítottunk, az ösztöndíjra fordított összeg pedig 185.000 Ft volt.

Az 5. § (2) bekezdésében meghatározott rendelkezés lehetőséget ad arra, hogy a pályázók szociális helyzetét figyelembe véve a képviselő-testület az ösztöndíj összegét differenciáltan is megállapíthassa.

Az 5. § (3)-(4) bekezdése a jogosulatlanná vált pályázók ösztöndíja folyósításának megszüntetésére vonatkozó rendelkezéseket tartalmazza.

**6. §-hoz**

A 6. § a rendelet hatálybalépésével kapcsolatos rendelkezéseket tartalmazza.

Balatonkeresztúr, 2020. szeptember 18.

Mestyán Valéria

címzetes főjegyző

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **Balatonberény Község Önkormányzat Képviselő-testületének a Bursa Hungarica Felsőoktatási Önkormányzati Ösztöndíjpályázat elbírálásának szabályairól szóló 13/2008.(VIII.27.) önkormányzati rendelet felülvizsgálata** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | | Költségvetési hatás: | | Környezeti,  egészségügyi  következmények: | Adminisztratív  terheket  befolyásoló hatás: | | Egyéb hatás: |
| Az Ösztöndíjpályázat hozzájárul a fiatalok továbbtanulási költségeinek csökkentéséhez, így a családok ezzel kapcsolatos terheinek csökkentéséhez. | | | A 2020. évben nincs | | nincs. | nincs | | nincs |
| **A rendelet megalkotása szükséges, mert:** A módosítást az elmúlt évek társadalmi, jövedelmi, szociális körülményekben történt változás indokolja. | | | | | | | | |
| **A rendelet megalkotásának elmaradása esetén várható következmények:** nincs | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | Szervezeti: | | Tárgyi: | | | Pénzügyi: | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |